例如《鋼鐵蟲師》就係隻好典型嘅 run-and-gun 遊戲，隻遊戲嘅玩家要控制住玩家角色喺遊戲關卡裏面前進，前進途中會一路遇到好多敵人，玩家角色要用手上嘅槍炮射殺敵人（隻遊戲有大量嘅卡通暴力）而且隨住遊戲進展，玩家仲有可能（例如）由「齋靠行同開槍」變成有得揸住坦克車一路前進一路向敵人發炮，令玩家有股進展感。